CELEX: 31994D0816
Language: el
Date: 1994-12-14 00:00:00
Title: 94/816/ΕΚ: Απόφαση της Επιτροπής της 14ης Δεκεμβρίου 1994 για την τροποποίηση της απόφασης 93/452/ΕΟΚ που επιτρέπει σε ορισμένα κράτη μέλη να προβλέπουν παρεκκλίσεις από ορισμένες διατάξεις της οδηγίας 77/93/ΕΟΚ, όσον αφορά τα φυτά των ειδών Chamaecyparis Spach, Juniperus L. και Pinus L., αντίστοιχα, καταγωγής Ιαπωνίας

Avis juridique important

|

31994D0816

94/816/ΕΚ: Απόφαση της Επιτροπής της 14ης Δεκεμβρίου 1994 για την τροποποίηση της απόφασης 93/452/ΕΟΚ που επιτρέπει σε ορισμένα κράτη μέλη να προβλέπουν παρεκκλίσεις από ορισμένες διατάξεις της οδηγίας 77/93/ΕΟΚ, όσον αφορά τα φυτά των ειδών Chamaecyparis Spach, Juniperus L. και Pinus L., αντίστοιχα, καταγωγής Ιαπωνίας  

Επίσημη Εφημερίδα αριθ. L 337 της 24/12/1994 σ. 0087 - 0087 Φινλανδική ειδική έκδοση: Κεφάλαιο 3 τόμος 64 σ. 0144  Σουηδική ειδική έκδοση: Κεφάλαιο 3 τόμος 64 σ. 0144 

ΑΠΟΦΑΣΗ ΤΗΣ ΕΠΙΤΡΟΠΗΣ της 14ης Δεκεμβρίου 1994 για την τροποποίηση της απόφασης 93/452/ΕΟΚ που επιτρέπει σε ορισμένα κράτη μέλη να προβλέπουν παρεκκλίσεις από ορισμένες διατάξεις της οδηγίας 77/93/ΕΟΚ, όσον αφορά τα φυτά των ειδών Chamaecyparis  Spach, Juniperus L. και Pinus L., αντίστοιχα, καταγωγής Ιαπωνίας (94/816/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  την οδηγία 77/93/ΕΟΚ του Συμβουλίου της 21ης Δεκεμβρίου 1976 περί των μέτρων προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (1), όπως  τροποποιήθηκε τελευταία από την οδηγία 94/13/ΕΚ (2), και ιδίως το άρθρο 14 παράγραφος 1,  τις αιτήσεις που υπέβαλε το Βέλγιο, η Δανία, η Γερμανία, η Ελλάδα, η Ισπανία, η Γαλλία, η Ιταλία, το Λουξεμβούργο, οι Κάτω Χώρες, η Πορτογαλία και το Ηνωμένο Βασίλειο,  Εκτιμώντας:  ότι, σύμφωνα με τις διατάξεις της οδηγίας 77/93/ΕΟΚ, τα φυτά των ειδών Chamaecyparis Spach, Juniperus L. και Pinus L., εξαιρουμένων των καρπών και των σπόρων, τα οποία κατάγονται από χώρες εκτός Ευρώπης, δεν μπορούν καταρχήν να εισάγονται στην  Κοινότητα- ότι με την απόφαση 93/452/ΕΟΚ της Επιτροπής (3) επιτρέπονται παρεκκλίσεις για φυτά των ειδών Chamaecyparis Spach, Juniperus L. και Pinus L., αντίστοιχα, καταγωγής Ιαπωνίας, για ορισμένη περίοδο, υπό τον όρο της τήρησης ορισμένων βελτιωμένων τεχνικών  προϋποθέσεων- ότι η απόφαση 93/452/ΕΟΚ προέβλεπε ότι η άδεια εφαρμόζεται μέχρι τις 31 Δεκεμβρίου 1994 στην περίπτωση των φυτών Pinus και Chamaecyparis, και μέχρι τις 31 Μαρτίου 1994 στην περίπτωση των φυτών Juniperus- ότι δεν υπάρχουν νέες πληροφορίες που να προκαλούν την αναθεώρηση των τεχνικών προϋποθέσεων- ότι παραμένουν ακόμη οι περιστάσεις που δικαιολογούν τη χορήγηση αδείας- ότι η χορήγηση άδειας θα πρέπει, ως εκ τούτου, να παραταθεί για μια πρόσθετη περιορισμένη περίοδο- ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Φυτοϋγειονομικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  Η απόφαση 93/452/ΕΟΚ τροποποιείται ως εξής:  1. Στο άρθρο 1 παράγραφος 2 στοιχείο η), ο όρος "93/452/ΕΟΚ" αντικαθίσταται από τον όρο "94/816/ΕΚ".  2. Στο άρθρο 3, η ημερομηνία "31 Δεκεμβρίου 1994" αντικαθίσταται από την ημερομηνία "31 Δεκεμβρίου 1996".  3. Στο άρθρο 3, η φράση "από την 1η Νοεμβρίου 1993 και μέχρι τις 31 Μαρτίου 1994" αντικαθίσταται από τη φράση "από την 1η Δεκεμβρίου 1994 μέχρι τις 31 Μαρτίου 1995 και από την 1η Νοεμβρίου 1995 μέχρι τις 31 Μαρτίου 1996".   Άρθρο 2  Η παρούσα απόφαση απευθύνεται στα κράτη μέλη.  Βρυξέλλες, 14 Δεκεμβρίου 1994.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 26 της 31. 1. 1977, σ. 20.  (2) ΕΕ αριθ. L 92 της 9. 4. 1994, σ. 27.  (3) ΕΕ αριθ. L 210 της 21. 8. 1993, σ. 29.